《潇湘道中》
宋代·罗与之

客行适潇湘，凄其岁云晏。
枯梢风骚劳，荒郊漶漫。
摵摵雨声急，皑皑雪花灿。
抽萦泥途深，眇默山堠远。
日莫欲税驾，天末扣孤馆。
米尽甑生尘，薪湿火不暖。
此意对三闾，似结束两重案。
人生如空华，百岁等抹电。
那忍听客尘，日夜苦相煎。
怀安名所败，饱食亲孰显。
茶承古昔训，险阻庸敢惮。
信知有此身，乃是一大患。
愁深不能寐，歌长未及乱。
门前车铎鸣，翰音复号旦。

作者简介：罗与之，字与甫，螺川（今江西吉安县）人。曾应进士举不第（本集卷一《下第西归》），遂弃去，浪迹江湖间。其诗为刘克庄称赏。有《雪坡小稿》二卷。　罗与之诗，以汲古阁影宋抄《南宋六十家小集·雪坡小稿》为底本。校以影印文渊阁《四库全书·江湖小集》本（简称江湖集）、顾氏读书斋刊《南宋群贤小集》本（简称群贤集），并酌校《四库全书·两宋名贤小集》本（简称名贤集）。